ananddey/assamese-wiki-corpus huggingface dataset:
মুনিন বৰুৱা

মুনিন বৰুৱা হৈছে অসমৰ এজন আগশাৰীৰ সাংস্কৃতিক কৰ্মী। তেওঁ প্ৰথমে চিত্ৰনাট্যকাৰ হিচাপে ভৰি দি পাছলৈ অসমীয়া চলচ্চিত্ৰ পৰিচালক হিচাপে পৰিচিত হৈ পৰে আৰু প্ৰভাতী পখীৰ গান, হিয়া দিয়া নিয়া, নায়ক, দাগ আদি চলচ্চিত্ৰৰে দৰ্শকৰ মন জয় কৰে।

উদ্ধৃতিসমূহ

দিল্লীলৈ যোৱাৰ পাছত চিনেমাৰ প্ৰতি হেঁপাহ মোৰ দুগুণে বাঢ়িল। যিবোৰ চিনেমাৰ কথা পেপাৰত পঢ়িছিলোঁ, যিবোৰ নায়ক-নায়িকাৰ ছবি পেপাৰত দেখিছিলোঁ, সেইবোৰ নায়ক-নায়িকাৰ চিনেমাবোৰ চাবলৈ দিল্লীত বেচ সহজ হ’ল। আৰু লাহে লাহে এনেদৰে চিনেমাবোৰ চাই-চাইয়ে চিনেমাৰ কিছু কথাও শিকি পেলালোঁ।
চিনেমাখনৰ কাহিনীটো ভাল হ’বই লাগিব। মোৰ প্ৰতিখন চিনেমাতে কাহিনীটোৰ ওপৰত যথেষ্ট জোৰ দিছোঁ। কিন্তু কাহিনীটোক আগুৱাই নিব পাৰে চিত্ৰনাট্য আৰু সংলাপেহে। প্ৰতিখন চিনেমাতে মই চিত্ৰনাট্য আৰু সংলাপ ভালকৈ লিখিবলৈ যথেষ্ট চেষ্টা কৰিছোঁ। মিউজিকবোৰো উন্নতমানৰ কৰিবলৈ চেষ্টা কৰিছোঁ।
আচলতে যতীন বৰা Natural actor. তেওঁ Dialogue মুখস্থ নামাতে, হৃদয়ৰ পৰা কথাখিনি অনুধাৱন কৰিহে কয়। আৰু সেইকাৰণে Dialogueটো কোৱাৰ লগে লগে তেওঁৰ মুখৰ প্ৰকাশভংগীও সলনি হয়। মন আৰু মগজু সমানে প্ৰয়োগ কৰি তেওঁ যথেষ্ট Seriously কাম কৰে।
নায়কজনৰ প্ৰতিভাৰ দক্ষতাখিনি উলিয়াই আনিবলৈ হ’লে পৰিচালকজনৰো দক্ষতা লাগিব। ভাল অভিনয় কৰা বুলি ক’লেই কোনেও কৰিব নোৱাৰে, সমলখিনি যুগুতাই দিব লাগিব, তেতিয়াহে ভাল অভিনয় আশা কৰাটো সমিচীন হব মই ভাবোঁ।
ভূপেনদাৰ পৰা প্ৰতি মুহূৰ্ততে বহু নতুন নতুন কথা শিকিব পাৰি। তেওঁৰ কথা কোৱা ষ্টাইল, ধৰণ-কৰণবোৰ এনেকুৱা যে গম নোপোৱাকৈ তেওঁৰ সংগ লওঁতাজনে বহু কথা শিকি পেলায়। ভূপেনদাই কেতিয়াও কথা এনেই নকয়, কোৱা প্ৰতিটো কথাই হৈ পৰে বেছ তত্বগধুৰ।
জুবিনে সদায় নিজ ইচ্ছামতেই কাম কৰে। কেতিয়াবা এসপ্তাহো তেওঁ কোনো কাম নকৰাকৈ বহি থকা ৰেকৰ্ড আছে, আৰু কেতিয়াবা হয়তো এসপ্তাহত এঘণ্টাৰ বাবেও জিৰণি নোলোৱাকৈ তেওঁ কাম কৰে। মুঠৰ ওপৰত জুবিনক কেতিয়াও কোনেও কাম কৰ বুলি কৈ পেলাই কাম কৰাব নোৱাৰে। জুবিনে কেতিয়াও কাৰো আদেশ নামানে। দৰকাৰ হ’লে তেওঁৰে লাখ লাখ টকা লোকচান হওঁক বা প্ৰযোজক হাতৰ পৰা গুচি যাওক। জুবিনৰ ওপৰত বিশ্বাস ৰাখি তেওঁক কামটো এৰি দিব লাগিব, তেতিয়াহে কামটো ভাল হ’ব।
জুবিনে কেৱল পইছা-পাতিৰ বাবে কাম নকৰে। মই মোৰ দীনবন্ধু চিনেমাত জুবিনক সংগীত পৰিচালনাৰ দায়িত্ব দিব খোজা নাছিলো। কাৰণ দীনবন্ধুৰ মিউজিকৰ কনচেপ্টটো বহু বেলেগ আছিল। আৰু তেতিয়ালৈকে জুবিনে তেনেকুৱা মিউজিকৰ ওপৰত কাম কৰাই নাছিল। কিন্তু এদিন জুবিনে মোক ক’লে যে দীনবন্ধুৰ মিউজিক হেনো তেঁৱেই কৰিব। অৱশেষত তেওঁক দায়িত্বটো দিলোঁ, আৰু মই বিচাৰামতেই তেওঁ কামখিনি কৰিছিল। দীনবন্ধুৰ মিউজিকৰ বাবে জুবিনে এটকাও লোৱা নাছিল। শইকীয়া চাৰৰ প্ৰতি শ্ৰদ্ধা জনাইহে জুবিনে কামখিনি কৰি দিছিল।
চিনেমা এখনে ভাল চিনেমা আখ্যা পায় যেতিয়া চিনেমা এখনে সকলো শ্ৰেণীৰ দৰ্শকক আকৰ্ষণ কৰিব পাৰে। যুৱচামৰ কথা মনত ৰাখি চিনেমা এখনত কিছু পৰিমাণৰ ৰং দিব লাগিব, কিন্তু এই ৰং খিনি সমাজৰ এটা গণ্ডীৰ ভিতৰত থকাটো দৰকাৰ। ভাল কাহিনী, নিখুঁত চিত্ৰনাট্য, তত্বগধুৰ সংলাপ, উচ্চমানৰ কাৰিকৰী কৌশল আৰু ভাল মিউজিক থাকিলে চিনেমা এখন দৰ্শকে ল’বই বুলি মোৰ বিশ্বাস।
নাটক আৰু চিনেমা দুটা বেলেগ বস্তু। চিনেমা থাকোঁতে নাটকসমূহক চিনেমা কৰি পেলোৱাৰ কি দৰকাৰ, মোৰ তাতো দ্বিমত আছে।
ভিচিডিবোৰৰ প্ৰকাশৰ ধৰণ সুকীয়া, চিনেমাবোৰৰ প্ৰকাশৰ ধৰণ সুকীয়া। চিনেমা ভাল পোৱা মানুহে চিনেমা চাব, ভিচিডি ভাল পোৱা মানুহে ভিচিডি চাব। বৰঞ্চ ভিচিডিসমূহৰ দ্বাৰা বহু নতুন নতুন প্ৰতিভাই চান্স পাইছিল। কিন্তু ভিচিডিয়ে অসমীয়া চিনেমাৰ কিবা ক্ষতি কৰা বুলি মই কেতিয়াও নাভাবোঁ।
দৰ্শক মোৰ বাবে হ’ল আটাইতকৈ ডাঙৰ প্ৰেৰণা।

উত্‍স
বসনীয় ৱিকিপিডিয়া

বসনীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ বসনীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত বসনীয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

বসনীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
নৱদ্বীপৰ লাল দৈ

খীৰ দৈ বা চক্কু দৈ বুলিও জনাজাত নবদ্বীপ-এৰ লাল দোই ভাৰত উপমহাদেশৰ বংগ অঞ্চলৰ অন্যতম বিখ্যাতপ্ৰকাৰৰ মিঠাই, বৰ্তমান ভাৰতৰ পশ্চিম বংগৰপৰা উৎপত্তি। যদিও দৈ সাধাৰণতে বগা হয়, ৰঙা দৈ এক সুকীয়াপ্ৰকাৰৰ মিঠাই। নাদিয়াৰ নবদ্বীপপ্ৰকাৰৰ ৰঙা দৈ অতি জনপ্ৰিয়। ১৯৩০ চনত নবদ্বীপৰ কালি ঘোষ বা কালিপদ মদাক এই মিঠাইৰ উদ্ভাৱক আছিল। ৰঙা দৈৰ অন্যতম বিখ্যাত দোকান হ'ল "লক্ষ্মী নাৰায়ণ মিঠাইৰ দোকান", অৰ্থাৎ ১৫০ বছৰ পুৰণি দৈৰ দোকান। দৈ প্ৰস্তুত কৰাৰ পাছত দহ দিনলৈকে ৰাখিব পাৰি।

ইতিহাস

ৰঙা দৈৰ আঁৰত এটা কিংবদন্তি আছে। নবদ্বীপৰ প্ৰত্নতাত্ত্বিক পৰিষদৰপৰা জনা যায় যে ৰঙা দৈৰ জন্মস্থান নবদ্বীপছ ফাচিটালা আৰু উদ্ভাৱক কালি ঘোষ।কালি ঘোষ আৰু হৰি ঘোষ দুজন ভাতৃ আছিল, আগতে তেওঁলোকে বেছিভাগেই দৈ আৰু ঘোল তৈয়াৰ কৰিছিল। ম'হৰ গাখীৰ মৃদু জুইত উতলাই অলপ পানী মিহলাই ঘন গাখীৰ কৰিবলৈ বহু সময়লৈকে উতলাইছিল। দীৰ্ঘ সময় ধৰি উতলোৱাৰ বাবে গাখীৰ ৰঙা পৰি যায়। দুই ভাতৃয়ে এই ঘন ৰঙাপৰা গাখীৰৰপৰা ঘোল বনাইছিল। তেওঁলোকৰ ঘোল তৈয়াৰ কৰা ঠাইখন ৰেড ঘোল বা ৰেড ৱে নামেৰে জনাজাত আছিল। গাখীৰ ডাঠ হ’লে খীৰ ষ্টেজত উপনীত হয়, গতিকে কেতিয়াবা ইয়াক খীৰ দৈ বুলিও কোৱা হয়।

এই দৈৰ আন এটা নাম হৈছে চাক্কু দৈ। নামটোৰ আঁৰতো এটা কাৰণ আছে। দৈৰ গুণগত মান তাৰ আঠাযুক্ততাৰ ওপৰত বিচাৰ কৰা হয়। ইয়াক পৰীক্ষা কৰিবলৈ পাত্ৰটো তললৈ ঘূৰায়ো দেখা যায়। আনকি চাক্কু বা কটাৰীও পাত্ৰৰ ভিতৰত সুমুৱাই দিয়া হয়। এইদৰে সেই কটাৰীৰপৰাই চাক্কু দৈৰ নাম আহিল।

প্ৰস্তুতি

এই দৈ বা দৈ দুটা পদক্ষেপত প্ৰস্তুত কৰা হয়। প্ৰথম পদক্ষেপত গাখীৰ উতলাই লোৱা হয়; এই পদক্ষেপটোক পদ বুলি জনা যায়।
দ্বিতীয় পৰ্যায়ত গাখীৰ কিম্বন কৰি দৈ তৈয়াৰ কৰা হয়। দৈ প্ৰস্তুত কৰিবলৈ গৰু বা ম'হৰ বিশুদ্ধ গাখীৰৰ প্ৰয়োজন হয়। উতলাৰ প্ৰথম ‘পদ’ ল’বলৈ দুঘণ্টাৰপৰা ছয় ঘণ্টা সময় লাগে আৰু ইয়াক কাঠ জ্বলাই তৈয়াৰ কৰা হয়। ৰঙা ৰং নোলোৱালৈকে ‘পদ’ চলি থাকিব। প্ৰায় তিনি লিটাৰ গাখীৰ এক লিটাৰলৈ পৰিণত হয়। এই পদক্ষেপৰ পৰৱৰ্তী পৰ্যায়টো হৈছে কয়লাত জ্বলোৱা। বগা দৈৰ ক্ষেত্ৰত গাখীৰ ঘন হয়, সেই সময়ত ৰঙা দৈ প্ৰস্তুত কৰিবলৈ অধিক সময়ৰ প্ৰয়োজন হয়, অৰ্থাৎ ৰঙা দৈৰ বাবে গাখীৰৰ ঘনত্ব আটাইতকৈ ডাঠ হয়।
গাখীৰ প্ৰস্তুত হ’লে ঘনীভূত গাখীৰৰ আকাৰ অনুসৰি পাত্ৰত ঢালি দিয়া হয়, তাৰ পিছত কয়লা ইন্ধনৰ চাৰিওফালে ৰখা হয়।
তাৰ পিছত দৈ মোজাৰে ঢাকি দিয়া হয়। এই পদক্ষেপক দৈ তৈয়াৰ কৰা বুলি কোৱা হয়। আৰু ই দৈ গঠন কৰে। বজাৰৰ চাহিদা অনুসৰি বিভিন্ন ধৰণৰ পাত্ৰৰ আকাৰ যোগান ধৰা হয়। দৈত ১০০ গ্ৰাম মাটিৰ পাত্ৰ (কাঁচ)ৰপৰা পাঁচ কিলোগ্ৰাম দৈৰ পাত্ৰলৈকে থাকে।
নবদ্বীপৰ নিৰ্মাতাসকলৰ সৰ্বোত্তম দক্ষতা যে তেওঁলোকে এই ৰঙা দৈ বাহ্যিক ৰং নোহোৱাকৈ তৈয়াৰ কৰে।

তথ্যসূত্ৰ

শ্ৰেণী:খাদ্য
ৱিলফ ৱিকিপিডিয়া

ৱিলফ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ৱিলফ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত ৱিলফ ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

ৱিলফ ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
প্ৰতিমা গাওঁকাৰৰ মৃত্যু

২০০১ চনৰ ৯ অক্টোবৰ মাহত ভাৰতীয় আন্তঃলিংগ খেলুৱৈ আৰু সাঁতোৰবিদ প্ৰতিমা গাওঁকাৰক গোৱাৰ এটা কুঁৱাত মৃত অৱস্থাত উদ্ধাৰ কৰা হয়। আত্মহত্যাৰ ফলত মৃত্যু হোৱা বুলি চিনাক্ত কৰা হৈছে ; লিংগ পৰীক্ষণ পৰীক্ষাৰ ব্যৰ্থতা সম্পৰ্কে প্ৰকাশ আৰু ৰাজহুৱা মন্তব্যৰ প্ৰতিক্ৰিয়াৰ কাৰণে গাওঁকাৰে এই ঘটনা সংগঠিত কৰিছিল। জানিব পৰা মতে, গাওঁকাৰৰ প্ৰশিক্ষকে অভিযোগ উত্থাপন কৰা বুলি মাতৃৰ অভিযোগকে ধৰি ব্লেকমেইলৰ চেষ্টাৰ বিষয় হৈ পৰিছিল।

মূলতঃ গোৱাৰ ছাডগাল গাঁৱৰ ইয়াৰ পূৰ্বে তেওঁৰ অনুশাসনৰ বাবে গোৱাৰ ৰাজ্যিক পৰ্যায়ৰ সকলো অভিলেখ তেওঁ ভংগ কৰিছিল। আন্তঃলিংগ খেলুৱৈ হিচাপে তেওঁৰ মৃত্যুক কেন্দ্ৰ কৰি ৰাজহুৱা বক্তৃতাই ডুটি চান্দ আৰু কেষ্টাৰ চেমেনিয়াৰ সৈতে তুলনা কৰা হৈছে।

তথ্যসূত্ৰ

শ্ৰেণী:নাৰীবাদ
শ্ৰেণী:ভাৰতীয় মহিলা
শ্ৰেণী:ভাৰতীয় নাৰী
শ্ৰেণী:ভাৰতীয় আন্তঃলিংগীয় মহিলা
নাজমুন আৰা চুলতানা

নাজমুন আৰা চুলতানা ( ; জন্ম: ৮ জুলাই, ১৯৫০) বাংলাদেশৰ প্ৰথমগৰাকী মহিলা যিয়ে উচ্চতম ন্যায়ালয়ত আপীল বিভাগৰ বিচাৰপীঠৰ মুৰব্বী হিচাপে কাৰ্যনিৰ্বাহ কৰিছিল। দেশৰ ন্যায়িক ব্যৱস্থাত চূড়ান্ত ৰায়দান দিয়া উচ্চতম ন্যায়ালয়ত চুলতানাই ২০১১ চনৰ ২৩ ফেব্ৰুৱাৰীত আপীল বিভাগৰ প্ৰথমগৰাকী মহিলা ন্যায়াধীশ হিচাপে শপত গ্ৰহণ কৰে আৰু ২০১৭ চনৰ ৭ জুলাইত অৱসৰ গ্ৰহণ কৰে।

প্ৰাৰম্ভিক জীৱন আৰু শিক্ষা

১৯৫০ চনত মৌলভিবজাৰ অঞ্চলত গভীৰ দলৈকে শিপাই থকা এটা বিশিষ্ট পৰিয়ালত চুলতানাই জন্মগ্ৰহণ কৰিছিল। তেওঁৰ পিতৃ চৌধুৰী আবুল কাচেম মইনুদ্দিনে বিভাজনৰ পূৰ্বে ব্ৰিটিছ ভাৰতীয় সেনাবাহিনীত কমিচনড অফিচাৰ হিচাপে কাৰ্যনিৰ্বাহ কৰিছিল, তেওঁৰ খুলশালীয়েক জেনেৰেল এম এ জি ওছমানীৰ সৈতে। তেওঁলোকৰ পাঁচটা সন্তানৰ ভিতৰত চুলতানা আছিল তৃতীয়গৰাকী,আৰু তেওঁ ১১ বছৰ বয়সত পিতৃক হেৰুৱাইছিল। তেওঁৰ মাতৃ বেগম ৰছিদা চুলতানা দীন মাইমেনচিঙৰ ৰাধা সুন্দৰী গাৰ্লছ হাইস্কুলৰ শিক্ষয়িত্ৰী আছিল। চুলতানাই ১৯৬৫ চনত বিদ্যাময়ী চৰকাৰী ছোৱালী হাইস্কুলৰপৰা এছ এছ চি পৰীক্ষাত উত্তীৰ্ণ হৈ ১৯৬৭ চনত মুমিনুন্নেছা মহিলা মহাবিদ্যালয়ৰপৰা এইচ এছ চি পৰীক্ষাত উত্তীৰ্ণ হৈ বি. আনন্দ মোহন কলেজৰপৰা এল.এল.বি.পাচ কৰে।

ব্যক্তিগত জীৱন
বাংলাদেশ ষ্টীল এণ্ড ইঞ্জিনিয়াৰিং কৰ্পৰেশ্যনৰ প্ৰাক্তন জেনেৰেল মেনেজাৰ কোৱাজী নুৰুল হকৰ সৈতে চুলতানাৰ বিবাহ। তেওঁলোকৰ দুজন পুত্ৰ আছে, দুয়োজনেই ইলেক্ট্ৰিকেল ইঞ্জিনিয়াৰ।

তথ্যসূত্ৰ
হুদুম গীত

হুদুম গীত হৈছে হুদুম পূজা উপলক্ষে পৰিৱেশন কৰা এবিধ লোকগীত। অসমৰ ধুবুৰী জিলাৰ বিভিন্ন অঞ্চলত এই গীতৰ প্ৰচলন আছে।

উদ্দেশ্য আৰু বিৱৰণ

সাধাৰণতে অনাবৃষ্টিৰ সময়ত মাজ নিশা পথাৰৰ মাজত মূলতঃ নাৰীসকলে হুদুম পূজা পাতে। হুদুমক বৃষ্টিদাতা দেৱতা বুলি ভবা হয়। মৃদঙ্গ বাদকৰ বাহিৰে কোনো পুৰুষে হুদুম-পূজাত যোগ দিব নোৱাৰে। নাৰীসকলে বিবসনা হৈ গীত-পদ গাই গাই হুদুমদেৱতালৈ পূজা আগ বঢ়ায়। হুদুম-পূজাৰ প্ৰসঙ্গত গোৱা গীতবোৰৰ নামেই হুদুম গীত। এই গীতবোৰৰ কিছুমানত অশ্লীল শব্দৰ প্ৰয়োগ পৰিদৃষ্ট হয়। উদাহৰণ স্বৰূপে;
জাগৰে জাগৰে হুদুম আজিকাৰ ৰাতি।

গৃহস্থীয়া কৰে পূজা দিয়া ধূপ চাইলন বাতি।।

আকাশতে কৰ পূজা আকাশ কাওলী।

পাতালতে কৰ পূজা এক কাল লাগালি।।

...

হুদুমেৰ মাও বন্দী হইল যোৰ মাৰেয়া তলেৰে।

হুদুম হুদুমৰে হুদুমে কি কাজ কৰিল ৰে।।

হুদুমেৰ ঘৰ সাত ভাই কাৰে খেতত পানী নাই।

আছে পানী গাঙ্গতে ঢালিয়া দিব জমিতে।...

তথ্য উৎস

শ্ৰেণী:লোক-সংস্কৃতি
শ্ৰেণী:লোকগীত
শ্ৰেণী:লোকসাহিত্য
শ্বিয়া ৰাজবংশ

]]

শ্বিয়া ৰাজবংশ পৰম্পৰাগত চীনা বিশ্বাস অনুযায়ী প্ৰথম চীনা ৰান্জবংশ। লোক বিশ্বাস অনুযায়ী, পাঁচ সম্ৰাটৰ অন্তিম সম্ৰাট শ্বুনে মহান য়ুক সিংহাসন দিছিল, যাৰ পাছত তেওঁ শ্বিয়া ৰাজবংশৰ স্থাপনা কৰিছিল। পৰম্পৰাগত ইতিহাস লিখনত পোৱা যায় যে শ্বিয়া ৰাজবংশৰ পাছত শ্বাং ৰাজবংশই চীন শাসন কৰিছিল।

সাক্ষ্য

শ্বিয়া ৰাজবংশৰ সমকালীন কোনো উৎসতে এই ৰাজবংশৰ উল্লেখ পোৱা নাযায়। শ্বিয়া ৰাজবংশৰ উল্লেখ থকা আতাইতকৈ পুৰণি লেখ হ'ল শ্বাং ৰাজবংশৰ কালৰ অৰেকল ব'ন শিলালিপি, যি খ্ৰীষ্টপূৰ্ব ত্ৰয়োদশ শতিকাৰ। ই পোৱা যায় নতিপত্ৰৰ কিতাপৰ আতাইতকৈ পুৰণি অধ্যায়সমূহত। তাত পশ্চিম ঝৌ কালৰ বাণী লিপিবদ্ধ। পণ্ডিতসকলে মানি লয়, সাধাৰণতে, যে ই সেই কালৰে। বাণীসমূহে শ্বাং ৰাজবংশক ঝৌ বংশই ক্ষমতাচ্যুত কৰাক মান্যতা প্ৰদান কৰে, এই বুলি দাবী কৰি যে শ্বাংসকলেও শ্বিয়াসকলৰ পৰাহে শাসন লাভ কৰিছিল আৰু অনাদি কালৰ পৰা শাসন কৰি থকা নাছিল। ঝৌ ৰাজবংশৰ শাসনৰ আৰম্ভণিক স্বৰ্গৰ আদেশত হোৱা বুলি সেই বাণীত লিখা আছে। এই ৰাজনৈতিক দৰ্শন কনফুচিয়ানবাদত পোৱা যায়। ৰাজপৰিয়ালৰ এই ক্ৰম বাঁহৰ বুৰঞ্জী তথা মহা বিৰঞ্জীবিদৰ নথিত অন্তৰ্ভুক্ত আৰু ই ঔপনিৱেশিক ইতিহাস লিখন আৰু মতাদৰ্শত স্বীকৃত।

কিছু পণ্ডিতে শ্বিয়াসকলক কাল্পনিক জ্ঞান কৰে, কিন্তু আন কিছু পণ্ডিতে ইয়েই এৰ্লিটৌ সংস্কৃতি বুলি দাবী কৰে।

কাল

পৰম্পৰাগত কালক্ৰমৰ আধাৰত কৰা গণনাৰে লিউ শ্বিনে দাবী কৰিছে যে শ্বিয়াসকলে খ্ৰীষ্টপূৰ্ব ২২০৫ চনৰ পৰা খ্ৰীষ্টপূৰ্ব ১৭৬৬ চনলৈ শাসন কৰিছিল। "বৰ্তমানৰ" বাঁহৰ বুৰঞ্জীৰ মতে, ই খ্ৰীষ্টপূৰ্ব ১৯৮৯ৰ পৰা খ্ৰীষ্টপূৰ্ব ১৫৫৮লৈকে শাসন কৰিছিল। এই গ্ৰন্থ আৰু মহাজাগতিক পৰিঘটনাৰ সময়ৰ গণনাৰ আধাৰত ডেভিড নিভিছনে দাবী কৰিছে যে শ্বিয়াসকলে খ্ৰীষ্টপূৰ্ব ১৯৫৩ৰ পৰা ১৫৫৫লৈকে শাসন কৰিছিল। চীন চৰকাৰৰ শ্বিয়া-শ্বাং-ঝৌ প্ৰকল্পত (১৯৯৬ চনৰ) দাবী কৰা হৈছে যে এই ৰাজবংশই খ্ৰীষ্টপূৰ্ব ২০৭০ৰ পৰা খ্ৰীষ্টপূৰ্ব ১৬০০লৈকে শাসন কৰিছিল।

তথ্য সংগ্ৰহ

শ্ৰেণী:Articles containing Chinese language text
শ্ৰেণী:চীনৰ ইতিহাস
একসদনবাদ

একসদনবাদ (লেটিন: Uni (ইউনি)- "এক" + Camera (কেমেৰা)- "সদন") হৈছে শাসনপদ্ধতিত প্ৰচলিত একক বিধায়িনী বা এক সংসদীয় কক্ষ থকাৰ এক প্ৰথা বা পদ্ধতি। গতিকে, একসদনীয় সংসদ বা বিধানসভা হৈছে এক প্ৰকাৰ বিধায়িনীসভা য'ত এটা কক্ষ, সদন বা ঘৰ থাকে।

তথ্য সংগ্ৰহ

শ্ৰেণী:ৰাজনীতি বিজ্ঞান
অসমৰ নদ-নদী (গ্ৰন্থ)

অসমৰ নদ-নদী (১৯৯৩, ইংৰাজী: Asamar Nad-Nadi) অসমৰ নদ-নদীৰ বিষয়ে এখন তথ্যসমৃদ্ধ গ্ৰন্থ৷ গ্ৰন্থখনৰ লেখক হ’ল যোগেন্দ্ৰনাথ শৰ্মা৷ ১৯৯৩ চনত গ্ৰন্থখন অসম সাহিত্য সভাই প্ৰকাশ কৰে৷

বিষয়বস্তু

গ্ৰন্থখনত অসমৰ মাজেৰে প্ৰৱাহিত নদ-নদীসমূহৰ উৎপত্তি, গতিপথ আৰু লগতে সামাজিক-সাংস্কৃতিক ইতিহাসৰ বিজ্ঞানসন্মত বিৱৰণ সন্নিৱিষ্ট হৈছে৷ নদ-নদীৰ উপৰি বিল আৰু জলাহবোৰৰো বিৱৰণ গ্ৰন্থখনত অন্তৰ্ভুক্ত কৰা হৈছে৷ লেখকে আগকথাত কৈছে: “অসমত সকলো প্ৰকাৰৰ নৈ পোৱা যায়৷ নদীসমূহৰ কাৰিকৰি তথা বিজ্ঞানসন্মত গৱেষণাৰ বাবে অসমখন সৰ্বোৎকৃষ্ট প্ৰাকৃতিক কৰ্মশালা৷”

লেখকৰ পৰিচয়

লেখক যোগেন্দ্ৰনাথ শৰ্মা এগৰাকী ভূতত্ত্ববিদ আৰু লোকবোধ্য বিজ্ঞানলেখক৷ অসমত নদীৰ বিজ্ঞানসন্মত অধ্যয়নৰ ক্ষেত্ৰখনত তেওঁ এটি সুপৰিচিত নাম৷ গ্ৰন্থখন ৰচনাৰ সময়ত তেওঁ ডিব্ৰুগড় বিশ্ববিদল্যায়ৰ প্ৰায়োগিক ভূতত্ত্ব বিভাগত অধ্যাপক হিচাপে কৰ্মৰত হৈ আছিল৷

প্ৰকাশন ইতিহাস

অসমৰ নদ-নদী গ্ৰন্থখন ১৯৯৩ চনৰ জানুৱাৰী মাহত অসম সাহিত্য সভাই প্ৰকাশ কৰে৷ প্ৰকাশক আছিল অসম সাহিত্য সভাৰ সেই সময়ৰ প্ৰধান সম্পাদক ৰামচৰণ ঠাকুৰীয়া৷ প্ৰথম সংস্কৰণৰ বেটুপাত অংকন কৰিছিল ধনঞ্জয় শৰ্মাই৷ ২੦১৪ চনত গুৱাহাটীৰ অন্বেষা নামৰ প্ৰকাশনটোৱে গ্ৰন্থখনৰ এটি পৰিৱৰ্ধিত সংস্কৰণ কৰে৷ পৰৱৰ্তী সময়ত কিৰণ প্ৰকাশনেও গ্ৰন্থখনৰ এটা সংস্কৰণ প্ৰকাশ কৰে৷

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:পোখালি (অসম)
হৰিশিঙা

হৰিশিঙা ভাৰতবৰ্ষৰ অসম ৰাজ্যৰ উত্তৰ-পূব দিশত অৱস্থিত ওদালগুৰি জিলাৰ ভেৰগাঁও মহকুমাৰ অন্তৰ্গত এখন ক্ষুদ্ৰ নগৰ।

ৰাজনীতি

হৰিশিঙা মংগলদৈ লোকসভা সমষ্টিৰ অংশ।

৬৯ নং ওদালগুৰি অসম বিধানসভা বিধায়ক ১৯৬৮-২০১৬

ৰিহন দৈমাৰী - ২০১৬ চনত ৪৫৯৬০ ভোটত জয়ী হয়।
ৰিহন দৈমাৰী - ২০১১ চনত ৪০৯৭০ ভোটত জয়ী হয়।
ৰিহন দৈমাৰী - ২০০৬ চনত ৩৫৫৬০ ভোটত জয়ী হয়।
ৰিহন দৈমাৰী - ২০০১ চনত ৩০১৭০ ভোটত জয়ী হয়।
দেৱো কান্তো ৰামচিয়াৰী - ১৯৯৬ চনত ৩৬৭৯৮ টা ভোটত জয়ী হয়।
যমন সিং ব্ৰহ্ম - ১৯৯১ চনত ২৮১৪৯ টা ভোটত জয়ী হয়।
বিনয় কুংগুৰ বসুমতাৰী - ১৯৮৫ চনত ২৪০৯১ টা ভোটত জয়ী হয়।
বিনয় কুংগুৰ বসুমতাৰী - ১৯৮৩ চনত ১৯৭৪১ ভোটত জয়ী হয়।
বিনয় কুংগুৰ বসুমতাৰী - ১৯৭৮ চনত ১৭২৬৯ টা ভোটত জয়ী হয়।
বাহাদুৰ বসুমতাৰী - ১৯৭২ চনত ১৬৪৭০ ভোটত জয়ী হয়।
বাহাদুৰ বসুমতাৰী - ১৯৬৮ চনত ১০৮৩৯ টা ভোটত জয়ী হয়।

তথ্যসূত্ৰ
জুডিথ ষ্টান

জুডিথ ষ্টান (; জন্ম-৩ জুলাই ১৯৫০) এগৰাকী লেখক।

উদ্ধৃতি

আমি মূৰৰ সকলো চুলি হেৰুওৱাৰ পিছত জীৱনে যেতিয়া আমাক এখন ফণি উপহাৰ দিয়ে, তেতিয়া তাকেই কোৱা হয় অভিজ্ঞতা।

উৎস

শ্ৰেণী:লেখক
মনছুৰেহ বেহকিছ

মনছুৰেহ বেহকিছ এজন ইৰাণী মানৱ অধিকাৰ কৰ্মী। ১৯৮৮ চনত ইৰাণৰ ৰাজনৈতিক বন্দীসকলক ফাঁচী দিয়াৰ সময়ত তেওঁৰ পৰিয়ালৰ ছয়জন সদস্যক হেৰুৱাইছিল।. বেহকিছ ইৰাণত ৰাজনৈতিক উদ্দেশ্যপ্ৰণোদিত হত্যা, আটক আৰু বলপূৰ্বকভাৱে নিৰুদ্দেশ কৰাৰ বাবে সজাগতা সৃষ্টি কৰা দুটা গোট মাদাৰছ এণ্ড ফেমিলিজ অৱ খাভাৰান আৰু মাদাৰছ অৱ লালেহ পাৰ্কৰ সক্ৰিয় সদস্য।

বিচাৰ

২০১১ চনত বেহকিছক গ্ৰেপ্তাৰ কৰা হৈছিল। ২০১১ চনৰ ২৫ ডিচেম্বৰত তেওঁ "ৰাষ্ট্ৰীয় নিৰাপত্তাৰ ক্ষতি কৰাৰ উদ্দেশ্যেৰে একত্ৰিত আৰু ষড়যন্ত্ৰ কৰা" আৰু "ব্যৱস্থাৰ বিৰুদ্ধে অপপ্ৰচাৰ"ৰ বাবে চাৰে চাৰি বছৰৰ কাৰাদণ্ড লাভ কৰে।

২০১৩ চনৰ আগষ্ট মাহত তেওঁ ৰাষ্ট্ৰপতি হাছান ৰৌহানীলৈ এখন মুকলি পত্ৰ লিখিছিল, য'ত তেওঁ অনুভৱ কৰা নিৰ্যাতন আৰু আইনী বিচাৰৰ বিষয়ে বৰ্ণনা কৰিছিল।

২০১৬ চনৰ ১৬ ছেপ্টেম্বৰত আয়াৰলেণ্ডত বাস কৰা কন্যাক লগ কৰিবলৈ বিমানত উঠি যোৱাৰ সময়ত তেহৰাণৰ ইমাম খোমেইনী আন্তঃৰাষ্ট্ৰীয় বিমানবন্দৰত তেওঁক ৰখাই দিয়া হয়। অভিযোগ কৰা হৈছে আৰু প্ৰায় এবছৰৰ পিছত ২০১৮ চনৰ ফেব্ৰুৱাৰী মাহত তেওঁক ৭.৫ বছৰৰ কাৰাদণ্ড বিহা হয়।

তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
কাজী নওশাবা আহমেদ

কাজী নওশাবা আহমেদ (ইংৰাজী: Quazi Nawshaba Ahmed) এগৰাকী বাংলাদেশী অভিনেত্ৰী, কণ্ঠশিল্পী, চিত্ৰশিল্পী, পুতলা নাচ শিল্পী (puppeteer), পৰিচালক আৰু এগৰাকী সামাজিক কৰ্মী।

পটভূমি

আহমেদে ঢাকা বিশ্ববিদ্যালয়ৰ চাৰুকলা অনুষদত অধ্যয়ন কৰিছিল।

কেৰিয়াৰ

আহমেদে পোনপ্ৰথমবাৰৰ বাবে ২০০৮ চনত উদাও নামৰ ছবিখনত অভিনয় কৰিছিল, যিখিকা ২০১৩ চনত মুক্তি পাইছিল। তেওঁ ছুঁয়ে দিলে মন (২০১৫) ছবিতো বিশেষ চৰিত্ৰত অভিনয় কৰিছিল, কিন্তু পুঁজিৰ অভাৱত ছবিখন মুক্তি নাপালে। ইয়াৰ উপৰি তেওঁ ঢাকা ড্ৰিমছ (২০১৭), ঢাকা এটাক (২০১৭), ভুবন মাঝি (২০১৭) আৰু চন্দ্ৰাৱতী কথা (২০১৭) ছবিত অভিনয় কৰিছে।

প্ৰজন্ম টকীজৰ এখন চুটি ছবিত আহমেদে তানিয়া নামৰ এগৰাকী বেডমিণ্টন খেলুৱৈৰ চৰিত্ৰত অভিনয় কৰিছিল, যিখন ২০১৭ চনৰ জুলাই মাহত ইউটিউবত মুক্তি পাইছিল।

আহমেদে ২০১৮ চনত টুগেদাৰ উই কেন নামৰ এটা নাট্যদল প্ৰতিষ্ঠা কৰে আৰু তেওঁ এক্স ছলিউচনছ লিমিটেড নামৰ এটা প্ৰডাকচন ষ্টুডিঅ'ও চলাই আছে। তেওঁৰ নাট্যদলে ৰাজশাহীৰ বিশেষ সক্ষম শিশুসকলক লৈ "ৰিয়া, গাৰ্ল উইথ এ হোৱাইট পিজিয়ন" নামৰ এখন নাটক মঞ্চস্থ কৰিছিল। ২০২১ চনৰ এপ্ৰিল মাহত তেওঁ আলোৰ খোজে নামৰ এটা মিউজিক ভিডিঅ' নিৰ্মাণ কৰে য’ত সংগীতশিল্পী শফী মণ্ডল আৰু সাংকেতিক ভাষাৰ প্ৰশিক্ষকসকলে অংশ লৈছিল।

আহমেদ ২০১৩ চনৰ শ্বাহবাগ আন্দোলনৰপৰাই বিভিন্ন সামাজিক আন্দোলনৰ সৈতে সক্ৰিয়ভাৱে জড়িত হৈ আছে।

২০২৪ চনত তেওঁ বাংলাদেশ চলচ্চিত্ৰ চাৰ্টিফিকেচন ব'ৰ্ডৰ সদস্য হয়। ২০২৫ চনৰ মাৰ্চ মাহত কাজী নওশাবা আহমেদক 'ডিপ ইকোলজি এণ্ড স্নেক কনজাৰ্ভেচন ফাউণ্ডেশ্যন'ৰদ্বাৰা "বন্যপ্ৰাণীৰ ৰাষ্ট্ৰদূত" হিচাপে নিযুক্তি দিয়া হয়। প্ৰাণী কল্যাণ আৰু পৰিৱেশ সচেতনতাৰ বাবে তেওঁ সক্ৰিয়ভাৱে মাত মাতি আহিছে।

২০২৫ চনত আহমেদে অনীক দত্তৰ পৰিচালনাত নিৰ্মিত বঙালী-ভাৰতীয় ছবি যতো কাণ্ড কলকাতাতেইত অভিনয় কৰে।

২০১৮ চনৰ ৪ আগষ্টত উত্তৰাৰপৰা ৰেপিড একচন বেটেলিয়ানৰ (RAB)দ্বাৰা আহমেদক গ্ৰেপ্তাৰ কৰা হৈছিল। তেওঁৰ বিৰুদ্ধে ২০১৮ চনৰ বাংলাদেশৰ পথ সুৰক্ষা আন্দোলনৰ সময়ত ভুৱা বাতৰি বিয়পোৱাৰ অভিযোগ উত্থাপন হৈছিল। ৫ আগষ্টত আৰ.এ.বি বিষয়াসকলে দাবী কৰে যে তেওঁ এই অভিযোগ স্বীকাৰ কৰিছে। ২১ আগষ্টত তেওঁৰ স্বাস্থ্যৰ অৱস্থাৰ বাবে ঢাকা আদালতে তেওঁক অন্তৱৰ্তীকালীন জামিন প্ৰদান কৰে। ইয়াৰ পূৰ্বে তেওঁক ৪ দিনীয়া ৰিমাণ্ডত লোৱা হৈছিল আৰু ১০ আগষ্টত সোধা-পোছাৰ বাবে পুনৰ দুদিনৰ ৰিমাণ্ড মঞ্জুৰ কৰা হৈছিল। ২০১৯ চনৰ জানুৱাৰী মাহত আদালতে তেওঁক স্থায়ী জামিন প্ৰদান কৰে।

২০১৯ চনৰ মে' মাহত কাউণ্টাৰ টেৰৰিজম এণ্ড ট্ৰেন্সনেশ্যনেল ক্ৰাইমে (CTTC) আহমেদৰ বিৰুদ্ধে অভিযোগনামা দাখিল কৰে। নৱেম্বৰ মাহত উচ্চ ন্যায়ালয়ে বিচাৰ প্ৰক্ৰিয়া ছয় মাহৰ বাবে স্থগিত ৰাখিছিল।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
সুমেৰু

সুমেৰু বা উত্তৰ মেৰু পৃথিৱীৰ সকলোতকৈ উত্তৰত অৱস্থিত বিন্দু (৯০° অক্ষাংশ)। ইয়াক ভৌগোলিক উত্তৰ মেৰু নামেৰেও জনা যায়। সুমেৰুৰ বিপৰীতে পৃথিৱীৰ দক্ষিণতম প্ৰান্ত কুমেৰু বা দক্ষিণ মেৰু অৱস্থিত। বৈজ্ঞানিক সংজ্ঞা অনুসৰি পৃথিৱীৰ উত্তৰ গোলাৰ্ধৰ যি বিন্দুত ইয়াৰ ঘূৰ্ণন অক্ষ পৃষ্ঠতলৰ সৈতে মিলিত হয় তাকে উত্তৰ মেৰু বোলা হয়।

অন্যহাতে সুমেৰু অঞ্চল বা আৰ্কটিক পৃথিৱীৰ উত্তৰৰ অঞ্চলটিৰ নাম। ই সুমেৰুৰ আশপাশে থকা অঞ্চলসমূহেৰে গঠিত। ইংৰাজী আৰ্কটিক নামটি আহিছে গ্ৰীক শব্দ arktos-ৰ পৰা যাৰ অৰ্থ "ভালুক"। আকাশৰ উত্তৰ-পূৰ্ব কোণত দেখা পোৱা এটি তাৰকামণ্ডলৰ আকৃতি ভালুকৰ দৰে হোৱা বাবে এই নাম দিয়া হয়। বহু সময়ত সুমেৰু অঞ্চলৰ সীমা হিচাপে সুমেৰু বৃত্তক নিৰ্ধাৰণ কৰা হয়, যি বিষুৱ ৰেখাৰ পৰা ৬৬ ডিগ্ৰী ৩০ মিনিট উত্তৰে কল্পিত এডাল গাণিতিক ৰেখা। এই ৰেখাৰ উত্তৰৰ সকলো স্থানত বছৰৰ অন্তত এটা এনে সময় আহে যেতিয়া ২৪ ঘণ্টাৰ ভিতৰত সূৰ্য এবাৰো অস্ত নাযায়, একেদৰে ২৪ ঘণ্টাৰ ভিতৰত সূৰ্য এবাৰো উদিত নহয়। অৱশ্যে ইয়াৰ কোনো ভৌগোলিক চিহ্ন নাই, অৰ্থাৎ এই ৰেখা অতিক্ৰম কৰাৰ সময়ত কোনো তাৎক্ষণিক ভৌগোলিক পৰিৱৰ্তন লক্ষ্য কৰা নহয়।

ভৌগোলিক অৱস্থান

কোনো সুস্পষ্ট বিভাজন চিহ্ন নাথাকিলেও সুমেৰু অঞ্চল আন্দাজ কৰাৰ এটা সহজ উপায় আছে। যদি অনিয়মিত আৰু বক্ৰ ৰেখা ডালৰ পৰা একেবাৰে উত্তৰত অৱস্থিত গাছবোৰক চিহ্নিত কৰিব পৰা যায় তাৰ পৰা উত্তৰৰ সমগ্ৰ অঞ্চলকেই সুমেৰু অঞ্চলৰ অন্তৰ্ভুক্ত কৰা যায়, কিয়নো সুমেৰু অঞ্চলৰ পৰিৱেশ কোনো বৃক্ষ ধাৰণ কৰিবলৈ সক্ষম নহয়। বৃক্ষৰেখাৰ উত্তৰে অৱস্থিত স্থান বোৰৰ মাজত আছে গ্ৰীণলেণ্ড; নৰৱেৰ Svalbard আৰু অন্যান্য মেৰুদ্বীপ; চাইবেৰীয়া, আলাস্কা আৰু কানাডা; লাব্ৰাডৰ উপকূল; আইচ লেণ্ডৰ উত্তৰাংশ আৰু ইউৰোপৰ আৰ্কটিক উপকূলৰ কিছু অংশ। উত্তৰ মেৰু তথা সুমেৰু কোনো ভূমি নহয়, বৰং বৰফাচ্ছাদিত সমুদ্ৰৰ ওপৰত অৱস্থিত, যাক আৰ্কটিক মহাসাগৰ বা উত্তৰ মহাসাগৰ বোলা হয়।
বছৰৰ অধিকাংশ সময় এই মহাসাগৰৰ অংশবিশেষ সামুদ্ৰিক বৰফে ঢাকা খাই থাকে। এই বৰফৰ আৱৰণ গলা আৰু পুনৰ গোট মৰাৰ ওপৰত নিৰ্ভৰ কৰি উত্তৰ মহাসাগৰৰ পৃষ্ঠীয় উষ্ণতা (surface temperature) আৰু লুণীয়া গুণ (লৱণত্ব) (salinity) ৰ ঋতু অনুযায়ী তাৰতম্য ঘটে।
ৰাজনৈতিক ও সামাজিকভাবে আঠটা সুমেৰু আঞ্চলিক ৰাষ্ট্ৰ (কানাডা, ৰাছিয়া, ডেনমাৰ্ক, নৰৱে, আমেৰিকা যুক্তৰাষ্ট্ৰ, চুইডেন, ফিনলেণ্ড আৰু আইচলেণ্ড) এই উত্তৰৰ স্থানসমূহকেই সুমেৰু অঞ্চলৰ ভিতৰত ধৰা হয়, যদিও বৈজ্ঞানিক দৃষ্টিকোণৰ পৰা ইয়াৰে বহু অংশই সুমেৰু বৃত্তৰ দক্ষিণে।

পৰিৱেশ আৰু বতৰ

সুমেৰু অঞ্চলত সাধাৰণত শীত আৰু গ্ৰীষ্মকালৰ তাপমাত্ৰা আৰু পৰিৱেশৰ মাজত এক বিশাল পাৰ্থক্য দেখা যায়। অঞ্চলটিৰ উত্তৰাংশ গোটেই বছৰ বৰফাচ্ছাদিত থাকে, আৰু দক্ষিণাংশত ঘাঁহ,বা গুল্মজাতীয় গছ দেখা যায়। গ্ৰীষ্মকাল সংক্ষিপ্ত হ'লেও তেতিয়া সূৰ্যই দীৰ্ঘসময়লৈ পোহৰ আৰু তাপ দিব পাৰে।

তথ্যসূত্ৰ

শ্ৰেণী:ভূগোল
মগহৰ

মগহৰ এখন ঐতিহাসিক নগৰ। ই ভাৰতবৰ্ষৰ উত্তৰ প্ৰদেশ ৰাজ্যৰ সন্ত কবীৰ নগৰ জিলাৰ মগহৰ নগৰ পালিকাৰ অন্তৰ্গত। ইয়াৰ ইতিহাস সন্ত কবীৰ চাহাবৰ লগত ওতপ্ৰোত ভাৱে সাঙোৰ খাই আছে।

কিংবদন্তি

মগহৰৰ আমী নদী এসময়ত অভিশপ্ত হৈ শুকাই গৈছিল। কবীৰ চাহাবৰ আশীৰ্বাদ ও নিৰ্দেশ মৰ্মে আমী নদী পানীৰে উপচি পৰে যি আজিও বিদ্যমান।
কবীৰ চাহাব কাশীত বাস কৰিছিল। ১২০বছৰ কাশীত বাস কৰাৰ পিছত নকলী ধাৰ্মিক গুৰুৱে প্ৰচাৰ কৰা তৎকালীন ভুল বিশ্বাস (মগহৰত শৰীৰ ত্যাগ কৰিলে নৰকলৈ আৰু কাশীত শৰীৰ ত্যাগ কৰিলে স্বৰ্গলৈ যায় বোলা কথা ) ক প্ৰত্যাহ্বান জনাবলৈ কবীৰ চাহাব মগহৰলৈ গৈছিল। তেওঁ কৈছিল যিকোনো ঠাইতে নাথাকক সকলোৱে নিজৰ কৰ্মৰ ভিত্তিত স্বৰ্গ বা নৰক পায়। ভাল কাম কৰাজনে স্বৰ্গ আৰু বেয়া, নিকৃষ্ট কাম কৰাজনে নৰক ভোগ কৰে, য'তেই মৃত্যুবৰণ কৰিলেও তেওঁ দুখ হে পাব। সেই সময়ত কাশীৰ হিন্দু ৰজা বীৰ সিং বাঘেল আৰু মগহৰ ৰাজ্যৰ মুছলমান নবাব বিজলী খান পাঠান দুয়োজনেই আছিল কবীৰৰ প্ৰিয় শিষ্য। বিজলী খান পাঠানে কবীৰ চাহাবৰ পৰা নাম উপদেশ লৈ নিজৰ ৰাজ্যত মাংস খোৱা বন্ধ কৰি দিছিল। ঠিক সেইদৰে বীৰ সিং বাঘেলে কবীৰ চাহাবৰ সকলো কথা বিশ্বাস কৰিছিল। কবীৰ চাহাবে যেতিয়া কাশীৰ পৰা মগহৰলৈ ৰাওনা হয়, তেতিয়া বীৰ সিং বাঘেলে সৈন্যবাহিনীৰ সৈতে গৈছিল। তেওঁ সিদ্ধান্ত ল’লে যে কবীৰ চাহাবে শৰীৰ এৰি যোৱাৰ পিছত তেওঁৰ শৰীৰটো কাশীলৈ আনি হিন্দু ৰীতি-নীতি অনুসৰি শেষ ৰীতি-নীতি কৰিব। যদি মুছলমানে সন্মতি নিদিয়ে যুদ্ধ কৰি নিজৰ মৃতদেহ ঘূৰাই আনিব।
কিন্তু কবীৰ চাহাব যেতিয়া মগহৰৰ পৰা সোঁশৰীৰে নিজ ধাম সৎলোকলৈ গুচি যায়। তেওঁ শোৱা চাদৰৰ ওপৰত তেওঁৰ শৰীৰৰ আকাৰত ফুল পোৱা গৈছিল। তেওঁৰ অনুগামী হিন্দু আৰু মুছলমান সকলে কবীৰ চাহাবৰ আকাশবাণীৰ আদেশ মতে সেই ফুল সমানে সমানে ভগাই ললে আৰু মগহৰত ১০০ ফুটৰ ব্যৱধানত দুখন স্মাৰক( হিন্দুৰ মন্দিৰ আৰু মুছলমানৰ মজাৰ) নিৰ্মাণ কৰিলে। উল্লেখযোগ্য যে দুয়োখন স্মাৰকৰ প্ৰৱেশ দ্বাৰ এখনেই যিয়ে আজিও হিন্দু মুছলিম মিলাপ্ৰীতিৰ যথাৰ্থ সাক্ষ্য বহন কৰি আহিছে। কবীৰ চাহাবে আজিৰ পৰা ৫০৫ বছৰ পূৰ্বে মগহৰৰ পৰা সশৰীৰে সত্যলোক গৈ দুয়ো ধৰ্মৰ শত্ৰুতাৰ ভাৱ সমাপ্ত কৰিলে।

মগহৰ হাউলী( বৰ্তমান জিলা কবীৰ নগৰ, উত্তৰপ্ৰদেশ) ত আজিও প্ৰমাণ বিদ্যমান আছে যে কবীৰ পৰমেশ্বৰ মাঘ মাহত শুক্ল পক্ষ ,তিথি একাদশী, বিক্ৰমাব্দ ১৫৭৫ ( ১৫১৮ চন) ত সশৰীৰে সত্যলোক যাওঁতে কবীৰ পৰমেশ্বৰৰ শৰীৰৰ স্থানত সুগন্ধিত ফুল পোৱা গৈছিল।

জনগাঁথনি

২০১১ চনৰ ভাৰতৰ লোকপিয়লত মগহৰৰ জনসংখ্যা ১৯,১৮১ জন।

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:উত্তৰ প্ৰদেশ
বিজয় কৃষ্ণ সন্দিকৈ

বিজয় কৃষ্ণ সন্দিকৈ (১ ডিচেম্বৰ ১৯৩৪ – ২৬ জুলাই ২০১৫) এগৰাকী ভাৰতীয় ৰাজনীতিবিদ। তেওঁ পঞ্চদশ লোকসভাৰ সদস্য আছিল। তেওঁ লোকসভাত যোৰহাটক প্ৰতিনিধিত্ব কৰিছিল। ভাৰতীয় জাতীয় কংগ্ৰেছৰ শক্তিশালী নেতা বিজয় কৃষ্ণ সন্দিকৈয়ে ১৯৯১ চনৰ পৰা ২০১৪ চনলৈ ছয়টা কাৰ্যকালৰ বাবে লোকসভালৈ নিৰ্বাচিত হৈছিল। তেওঁ ১৯৮০ চনৰ পৰা ১৯৮৬ চনলৈ ৰাজ্যসভাৰ সাংসদ হিচাপে অসমক প্ৰতিনিধিত্ব কৰিছিল। তেওঁ যোৰহাট বিধানসভা সমষ্টিৰ পৰা ১৯৭১ চনত অসম বিধানসভালৈ নিৰ্বাচিত হৈছিল।
পণ্ডিত প্ৰৱৰ কৃষ্ণকান্ত সন্দিকৈ তেওঁৰ পিতৃ।

প্ৰাৰম্ভিক জীৱন

১ ডিচেম্বৰ ১৯৩৪ চনত বিজয় কৃষ্ণ সন্দিকৈৰ জন্ম হৈছিল। তেওঁৰ পিতৃ কৃষ্ণকান্ত সন্দিকৈ আৰু মাতৃ হেমলতা সন্দিকৈ। তেওঁ প্ৰাৰম্ভিক শিক্ষা যোৰহাট চৰকাৰী উচ্চতৰ মাধ্যমিক বহুমুখী বালক বিদ্যালয়ত গ্ৰহণ কৰিছিল। তাৰপিছত তেওঁ কলিকতাৰ প্ৰেচিডেন্সী কলেজত ইংৰাজী সাহিত্য অধ্যয়ন কৰে। পিছলৈ তেওঁ কলিকতা বিশ্ববিদ্যালয়ৰ পৰা ইংৰাজী সাহিত্যৰ স্নাতকোত্তৰ ডিগ্ৰী লাভ কৰে।

অষ্টম শ্ৰেণীত থাকোঁতেই তেওঁ স্বাধীনতা সংগ্ৰামৰ সময়ত স্থানীয় ছাত্ৰ কংগ্ৰেছত যোগদান কৰিছিল। তেওঁ ১৯৪৫ চনৰ অসম প্ৰাদেশিক নিৰ্বাচনত কংগ্ৰেছৰ হৈ প্ৰচাৰ চলাইছিল।
তেওঁ ১৯৬১ চনত যুৱ কংগ্ৰেছৰ সদস্যপদ লাভ কৰিছিল। তাৰপিছত তেওঁ যোৰহাট লোকসভা সমষ্টিৰ পৰা
১৯৯১ চনৰ পৰা ২০১৪ চনলৈ দশম, একাদশ, দ্বাদশ, ত্ৰয়োদশ, চতুৰ্দশ আৰু পঞ্চদশ সাধাৰণ নিৰ্বাচনত জয়ী হৈ ছয়টা কাৰ্যকালৰ বাবে লোকসভাৰ সাংসদ নিৰ্বাচিত হৈছিল। তেওঁ প্ৰধানমন্ত্ৰী ডঃ মনমোহন সিঙৰ প্ৰথম কেবিনেটত ভিন ভিন কাৰ্যকালৰ বাবে ৰক্ষা, সংসদীয় পৰিক্ৰমা, খনি আৰু ৰসায়ন আৰু সাৰ ৰাজ্যিক মন্ত্ৰী পদবী লাভ কৰিছিল। সেইদৰে তেওঁ মনমোহন সিঙৰ দ্বিতীয় কেবিনেটত খনি আৰু উত্তৰ পূৰ্বাঞ্চল উন্নয়ন মন্ত্ৰীৰ দায়িত্বভাৰ লাভ কৰিছিল।

ব্যক্তিগত জীৱন

বিজয় কৃষ্ণ সন্দিকৈয়ে ১৯৬৫ চনত ৰাণী বৰগোহাঁইৰ লগত বিবাহপাশত আৱদ্ধ হয়। তেওঁলোকৰ তিনিগৰাকী কন্যা সন্তান আছে। অৱসৰৰ পিছত তেওঁ লেখা-মেলা আৰু পৰিৱেশবিদ হিচাপে কাম কৰিছিল। তেওঁ বন্যপ্ৰাণী সংৰক্ষণৰ লগত গভীৰভাৱে জড়িত।

মৃত্যু

২০১৫ চনৰ ২৬ জুলাই তাৰিখে যোৰহাট চিকিৎসা মহাবিদ্যালয়ত ৮০ বছৰ বয়সত বিজয় কৃষ্ণ সন্দিকৈৰ মৃত্যু হয়।

বঁটা আৰু সন্মান

তেওঁ ২০০৬ চনত দুৰ্লভ চৰাইৰ সংৰক্ষণৰ বাবে আগবঢ়োৱা অৱদানৰ বাবে বেণু মোহন ৰাষ্ট্ৰীয় প্ৰাণী বঁটা সংৰক্ষণাত্মক নেতৃত্বৰ শিতানত লাভ কৰিছিল।

গ্ৰন্থৰাজি

তেওঁৰ ৩৫ বছৰ সাংসদ হিচাপে আগবঢ়োৱা তৰ্ক, বক্তৃতা আদি তিনিখন গ্ৰন্থত প্ৰকাশিত হৈছে।
এ লাইফ ইন পাৰ্লিয়ামেণ্ট: ভলিউম ১ (ৰাজ্য সভা ১৯৮০-১৯৮৬)
এ লাইফ ইন পাৰ্লিয়ামেণ্ট: ভলিউম ২ (লোকসভা ১৯৯১ - ২০০৪)
এ লাইফ ইন পাৰ্লিয়ামেণ্ট: ভলিউম ৩ (লোকসভা আৰু ৰাজ্যসভা ২০০৪ - ২০১৪)

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:ভাৰত চৰকাৰৰ মন্ত্ৰী